**ΔΕΛΤΙΟ ΤΥΠΟΥ**

**ΕΝΑΡΞΗ ΠΙΛΟΤΙΚΗΣ ΕΦΑΡΜΟΓΗΣ ΠΡΟΓΡΑΜΜΑΤΟΣ ΣΠΟΥΔΩΝ ΤΟΥ ΕΡΓΟΥ “AGILE2LEARN” ΑΠΟ ΤΟ ΠΑΝΕΠΙΣΤΗΜΙΟ ΘΕΣΣΑΛΙΑΣ**

Το Πανεπιστήμιο Θεσσαλίας προσκαλεί τους εκπαιδευτικούς της Πρωτοβάθμιας και Δευτεροβάθμιας Εκπαίδευσης να συμμετέχουν στην πιλοτική εφαρμογή της Δράσης KA220-VET - Cooperation partnerships in vocational education and training του Ευρωπαϊκού Ερευνητικού Προγράμματος Erasmus+ «**Agile2Learn**» (https://agile2learn.eu/).

Στόχος του έργου είναι η επαγγελματική ανάπτυξη των εκπαιδευτικών που εργάζονται στην Πρωτοβάθμια και Δευτεροβάθμια εκπαίδευση, μέσα από την πιλοτική εφαρμογή ενός προγράμματος σπουδών που έχει δημιουργηθεί για τις ανάγκες του έργου. Αυτό θα επιτευχθεί με την εκπαίδευσή τους σε ένα σύνολο δεξιοτήτων και την απόκτηση γνώσεων απαραίτητων για την σταδιοδρομία των μαθητών/-τριών του 21ου αιώνα εφαρμόζοντας τη μεθοδολογία Agile2Learn.

Η δομή του προγράμματος σπουδών Agile2Learn χωρίζεται σε δύο φάσεις:

* **Φάση 1**: Εκπαίδευση σε βασικές δεξιότητες της ευέλικτης προσέγγισης μέσω παρακολούθησης online μαθημάτων κατάρτισης διάρκειας 8 εβδομάδων (40 ώρες)
* **Φάση 2**: Μάθηση μέσω πρακτικής εφαρμογής της μεθόδου σε περιβάλλον τάξης από τους ίδιους τους συμμετέχοντες διάρκειας 16 εβδομάδων (85 ώρες)

Το πρόγραμμα προσφέρεται δωρεάν. Με τη λήξη του πιλοτικού επιμορφωτικού προγράμματος, οι συμμετέχουσες και οι συμμετέχοντες εκπαιδευτικοί θα λάβουν σχετική πιστοποίηση παρακολούθησης. Ο αριθμός των συμμετεχόντων είναι περιορισμένος.

Παρακαλούμε τις ενδιαφερόμενες/τους ενδιαφερόμενους εκπαιδευτικούς να δηλώσουν τη συμμετοχή τους έως και τις 24/11/2022 στην ηλεκτρονική φόρμα <https://forms.gle/y5KTwQ4k2cr1s8Kw9>

Έναρξη προγράμματος Δευτέρα 28/11/2022.

O Επιστημονικός Yπεύθυνος του έργου

Καθηγητής Πάνος Φιτσιλής

fitsilis@uth.gr